S-704/2016

Mál þetta sem dómtekið er í dag var höfðað með ákæru útgefinni af lögreglustjóranum á höfuðborgarsvæðinu 13. september 2016 á hendur G-kvk-þgf Ö-kvk-þgf B S-kvk-þgf, [...], [...], fyrir eftirtalin umferðar – og fíkniefnalagabrot, með því að hafa á árinu 2016:

1. Fimmtudaginn 23. mars ekið bifreiðinni JN-474 án þess að nota öryggisbelti og óhæf til að stjórna henni örugglega vegna áhrifa ávana- og fíkniefna (í blóði mældist amfetamín 165 ng/ml og tetrahýdrókannabínól 12 ng/ml) um Höfðabakka í Reykjavík, til móts við Árbæjarsafnið, þar sem lögregla stöðvaði aksturinn og að hafa haft í vörslum sínum 0,67 g af amfetamíni og 0,92 g af maríhúana sem ákærða framvísaði við afskipti lögreglu.

M: 007-2016-14791

Telst brot þetta varða við 1., sbr. 2. mgr. 45. gr. a. og 1. mgr. 71. gr., allt sbr. 1. mgr. 100. gr. umferðarlaga nr. 50/1987 með áorðnum breytingum og 2. gr., sbr. 5. og 6. gr. laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

2. Sunnudaginn 1. maí við Klapparstíg í Reykjavík, til móts við Grettisgötu, haft í vörslum sínum að hluta til í sölu- og dreifingarskyni 18,37 g af maríhúana, sem ákærða framvísaði við afskipti lögreglu og lögreglumenn fundu við leit í bifreiðinni TZ-011.

M: 007-2016-24502

Telst brot þetta varða við 2. gr., sbr. 5. og 6. gr. laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

3. Sunnudaginn 15. maí við Laugarveg í Reykjavík, til móts við Monaco, og skömmu síðar á lögreglustöðinni við Hverfisgötu 113 í Reykjavík, haft í vörslum sínum að hluta til í sölu- og dreifingarskyni 16,65 g af maríhúana, sem lögreglumenn fundu við leit í bifreiðinni TZ-011.

M: 007-2016-27810

Telst brot þetta varða við 2. gr., sbr. 5. og 6. gr. laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

4. Laugardaginn 11. júní ekið bifreiðinni TZ-011 óhæf til að stjórna henni örugglega vegna áhrifa ávana- og fíkniefna (í blóði mældist amfetamín 330 ng/ml og tetrahýdrókannabínól 4,3 ng/ml) um Suðurfell í Reykjavík, við hús nr. 4, þar sem lögregla stöðvaði aksturinn og að hafa haft í vörslum sínum að hluta til í sölu- og dreifingarskyni 22,29 g af maríhúana og 0,95 g af tóbaksblönduðu kannabisefni, sem lögreglumenn fundu við leit í bifreiðinni TZ-011 og að hafa skömmu síðar á lögreglustöðinni við Hverfisgötu 113 í Reykjavík haft í vörslum sínum í sölu- og dreifingarskyni 136 g af amfetamíni og 14 stykki af MDMA, sem lögreglumenn fundu við öryggisleit á ákærðu.

M: 007-2016-33415

Telst brot þetta varða við 1., sbr. 2. mgr. 45. gr. a., sbr. 1. mgr. 100. gr. umferðarlaga nr. 50/1987 með áorðnum breytingum og 2. gr., sbr. 5. og 6. gr. laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

5. Fimmtudaginn 23. júní ekið bifreiðinni TZ-011 óhæf til að stjórna henni örugglega vegna áhrifa ávana- og fíkniefna (í blóði mældist amfetamín 125 ng/ml og tetrahýdrókannabínól 10 ng/ml) um Rofabæ í Reykjavík, við Brautarás, þar sem lögregla stöðvaði aksturinn.

M: 007-2016-36312

Er brot þetta talið varða við 1., sbr. 2. mgr. 45. gr. a., sbr. 1. mgr. 100. gr. umferðarlaga nr. 50/1987 með áorðnum breytingum

Er þess krafist að ákærða verði dæmd til refsingar, til greiðslu alls sakarkostnaðar og til að sæta sviptingu ökuréttar skv. 101. og 102. gr. laga nr. 50/1987, sbr. 25. og 26. gr. laga nr. 44/1993, sbr. 18. gr. laga nr. 66/2006. Krafist er upptöku á 136,67 g af amfetamíni, 14 stykkjum af MDMA, 58,23 g af maríhúana og 0,95 g af tóbaksblönduðu kannabisefni, sem hald var lagt á, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001. Einnig er krafist upptöku á Nokia farsíma, sem lagt var hald á, með vísan til 7. mgr. 5. gr. sömu laga, en farsíminn var notaður við sölu fíkniefna. Þá er krafist upptöku á kr. 39.500 sem hald var lagt á skv. 7. mgr. 5. gr. laga nr. 65/1974, sbr. og 1. mgr. 69. gr. b. almennra hegningarlaga nr. 19/1940, en peningarnir eru ætlaður ágóði af sölu fíkniefna.

Verjandi ákærðu krefst vægustu refsingar er lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga um meðferð sakamála og var það tekið til dóms án frekari sönnunarfærslu er sækjanda og verjanda ákærðu hafði verið gefinn kostur á að tjá sig um lagaatriði og ákvörðun viðurlaga.

Ákærða hefur skýlaust játað brot sín. Sannað er með játningu ákærðu og öðrum gögnum málsins að ákærða er sek um þá háttsemi sem henni er gefin að sök og eru brot hennar rétt heimfærð til refsiákvæða í ákæru.

Ákærða er fædd í desember 1983. Á hún að baki sakaferil. Með hliðsjón af greiðlegri játningu ákærðu og sakaferli hennar er refsing hennar ákveðin fangelsi í 3 mánuði, sem skilorðsbundið verður með þeim hætti er í dómsorði greinir.

Upptaka og svipting ökuréttar fer fram eins og nánar greinir í dómsorði.

Ákærða greiði sakarkostnað og málsvarnarþóknun skipaðs verjanda síns samkvæmt dómsorði.

Af hálfu ákæruvaldsins flutti málið E-kvk-nf H-kvk-nf fulltrúi.

S-kk-nf S-kk-nf héraðsdómari kveður upp dóm þennan.

D ó m s o r ð :

Ákærða, G-kvk-nf A-kvk-nf B. S-kvk-nf, sæti fangelsi í 3 mánuði, en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærða almennt skilorð 57. gr. almennra hegningarlaga nr. 19/1940 sbr. 4. gr. laga nr. 22/1955.

Upptæk eru gerð til ríkissjóðs 136,67 g af amfetamíni, 14 stykki af MDMA, 58,23 g af maríhúana og 0,95 g af tóbaksblönduðu kannabisefni auk Nokia farsíma og 39.500 króna, sem lögregla lagði hald á við rannsókn málsins.

Ákærða er svipt ökurétti í 2 ár frá uppkvaðningu dómsins að telja.

Ákærða greiði 440.893 krónur í sakarkostnað og málsvarnarþóknun skipaðs verjanda síns, Þ-kk-ef Þ-kk-ef héraðsdómslögmanns, 225.060 krónur.

S-kk-nf S-kk-nf.